CELEX: 41983D0609
Language: el
Date: 1983-11-29 00:00:00
Title: 83/609/ΕΟΚ, Ευρατόμ, ΕΚΑΧ: Απόφαση των αντιπροσώπων των κυβερνήσεων των Κρατών μελών των Ευρωπαϊκών Κοινοτήτων της 29ης Νοεμβρίου 1983 για το διορισμό Γενικού Εισαγγελέα στο Δικαστήριο

Avis juridique important

|

41983D0609

83/609/ΕΟΚ, Ευρατόμ, ΕΚΑΧ: Απόφαση των αντιπροσώπων των κυβερνήσεων των Κρατών μελών των Ευρωπαϊκών Κοινοτήτων της 29ης Νοεμβρίου 1983 για το διορισμό Γενικού Εισαγγελέα στο Δικαστήριο  

Επίσημη Εφημερίδα αριθ. L 348 της 10/12/1983 σ. 0019 - 0019

***** ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  της 29ης Νοεμβρίου 1983  για το διορισμό Γενικού Εισαγγελέα στο Δικαστήριο  (83/609/ΕΟΚ, Ευρατόμ, ΕΚΑΧ)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32β,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 167,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,  Εκτιμώντας:  ότι ο κ. G. Reischl, Γενικός Εισαγγελέας στο Δικαστήριο των Ευρωπαϊκών Κοινοτήτων, με την από 1ης Ιουλίου 1983 επιστολή του προς τον Πρόεδρο του Συμβουλίου, ανήγγειλε ότι παραιτείται από τις 9 Νοεμβρίου 1983·  ότι, δυνάμει των άρθρων 8 και 13 του πρωτοκόλλου για τον οργανισμό του Δικαστηρίου της Ευρωπαϊκής Κοινότητας Άνθρακα και Χάλυβα, των άρθρων 7 και 8 του πρωτοκόλλου για τον οργανισμό του Δικαστηρίου της Ευρωπαϊκής Οικονομικής Κοινότητας και των άρθρων 7 και 8 του πρωτοκόλλου για τον οργανισμό του Δικαστηρίου της Ευρωπαϊκής Κοινότητας Ατομικής Ενέργειας, πρέπει να διοριστεί Γενικός Εισαγγελέας για τον υπολειπόμενο χρόνο της θητείας του κ. G. Reischl·  ότι ο αντικαταστάτης του κ. G. Reischl δεν είναι σε θέση να αναλάβει υπηρεσία ως Γενικός Εισαγγελέας πριν από τις 11 Ιανουαρίου 1984,  ΑΠΟΦΑΣΙΖΟΥΝ:  Άρθρο 1  Ως Γενικός Εισαγγελέας στο Δικαστήριο, μέχρι και τις 6 Οκτωβρίου 1985, διορίζεται:  ο κ. Carl Otto Lenz  Άρθρο 2  Η παρούσα απόφαση αρχίζει να ισχύει στις 11 Ιανουαρίου 1984.  Βρυξέλλες, 29 Νοεμβρίου 1983.  Ο Πρόεδρος  Γ. ΒΑΡΦΗΣ